**IEPIRKUMA LĪGUMS**

**Par degvielu iegādi**

ID Nr. LTV/2017-24

Rīgā, 2017.gada 24.maijā

**VSIA “Latvijas Televīzija”** tās valdes locekļa p.p. Ivara Priedes personā, kurš rīkojas uz prokūras pamata, no vienas puses, turpmāk – Pasūtītājs, no vienas puses un

**AS “VIADA Baltija”** tās valdes priekšsēdētājas Ineses Ulmanes personā, kura rīkojas uz statūtu pamata, turpmāk – Izpildītājs*,* no otras puses, turpmāk tekstā atsevišķi - Puse, kopā sauktas - Puses, noslēdz iepirkuma līgumu, turpmāk – Līgums.

1. **Vispārīgie noteikumi**
   1. Izpildītājs ir piedalījies Pasūtītāja rīkotajā atklātajā konkursā “Par degvielu iegādi” (identifikācijas Nr. LTV/2017-24).
   2. Saskaņā ar Pasūtītāja iepirkuma komisijas 2017.gada 2.maija lēmumu Izpildītājs ir ieguvis tiesības realizēt savu atklātajam konkursam iesniegto piedāvājumu.
2. **Līguma priekšmets**
   1. Izpildītājs apņemas nodrošināt Pasūtītāja transportlīdzekļiem iegādāties benzīnu un dīzeļdegvielu (turpmāk – degviela) Izpildītāja degvielas uzpildes stacijās (turpmāk - DUS), kas noteiktas Līguma 1.pielikumā, un sniegt citus papildpakalpojumus saskaņā ar Līguma un tā pielikumu prasībām.
   2. Pasūtītājs norēķinās par iegādāto degvielu, veicot norēķinus Līgumā noteiktajā kārtībā un termiņos.
3. **Degvielas cena un norēķinu kārtība**
   1. Maksu par Izpildītāja pārdoto un Pasūtītāja iegādāto degvielu nosaka atbilstoši DUS, kurā Pasūtītājs iegādājies attiecīgo degvielu, publiski norādītajai attiecīgā degvielas veida mazumtirdzniecības cenai degvielas iegādes brīdī, tai piemērojot spēkā esošo pievienotās vērtības nodokļa likmi un līguma 3.pielikumā noteikto atlaidi.
   2. Puses vienojas, ka ir uzskatāms, ka Līguma 3.1.punktā minētajās degvielas iegādes cenās ir iekļautas visas izmaksas, kas nepieciešamas Līguma saistību izpildei, t.sk. visas tehniskās un personāla izmaksas, u.c., kā arī nodokļi un nodevas, izņemot PVN.
   3. Pasūtītājs samaksu par iegādāto degvielu veic 15 (piecpadsmit) darba dienu laikā pēc degvielas iegādes ikmēneša rēķina saņemšanas no Izpildītāja, kas tiek nosūtīts uz Pasūtītāja e-pastu: [rekini@ltv.lv](mailto:rekini@ltv.lv), un izrakstīts pamatojoties uz Pasūtītāja pilnvarotās personas akceptēto ikmēneša degvielas iegādes pārskatu.
   4. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā*.*
   5. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu.
4. **Līguma izpildes kārtība**
   1. Pasūtītāja pilnvarotā persona pēc Līguma spēkā stāšanās dienas nosūta Izpildītāja pilnvarotajai personai informāciju par Pasūtītājam sākotnēji nepieciešamo degvielas pēcapmaksas norēķinu karšu (turpmāk – degvielas kartes) skaitu, kā arī pēc tam Līguma laikā nosūta pieprasījumu par papildus karšu izsniegšanu vai esošo karšu anulēšanu.
   2. Izpildītājs 5 (piecu) darbadienu laikā pēc līguma 4.1.punktā minēto Pasūtītāja paziņojumu saņemšanas izsniedz Pasūtītāja pilnvarotajai personai degvielas kartes un to lietošanas noteikumus. Izsniegto degvielas karšu bloķēšanu Izpildītājam ir jāveic nekavējoties pēc Pasūtītāja telefoniska un rakstiska pieprasījuma (tel. 80000208, e-pasts: info@viadabaltija.lv).
   3. Nav spēkā Izpildītāja izsniegtajos degvielas kartes lietošanas noteikumos ietvertie noteikumi, kas, salīdzinot ar šo Līgumu, nosaka Pasūtītājam neizdevīgākus nosacījumus vai papildu ierobežojumus. Pretrunu gadījumā starp Izpildītāja izsniegtajiem degvielas kartes lietošanas noteikumiem un Līguma noteikumiem, noteicošie ir Līguma un tā pielikumu noteikumi.
   4. Izpildītājs rakstiski informē Pasūtītāju par izmaiņām degvielas karšu lietošanas noteikumos ne vēlāk kā 1 (vienu) mēnesi pirms attiecīgo izmaiņu spēkā stāšanās dienas.
   5. Izpildītājs līdz kārtējā mēneša 10. (desmitajam) datumam iesniedz Pasūtītāja pilnvarotajai personai Līguma 2.pielikuma prasībām atbilstošu pārskatu par iepriekšējā mēnesī Pasūtītāja iegādāto degvielu (turpmāk – pārskats) un atbilstošu rēķinu.
   6. Pasūtītāja pilnvarotā persona 5 (piecu) darbadienu laikā pēc pārskata saņemšanas pārbauda tajā minētās informācijas atbilstību faktiski iegādātās degvielas apjomam un Līguma noteikumiem un akceptē pārskatu, vai, ja pārbaudes laikā konstatētas neatbilstības, iesniedz Izpildītājam motivētu atteikumu akceptēt pārskatu.
   7. Ja Pasūtītājs konstatē, ka Izpildītājs nenodrošina Līgumā noteikto saistību izpildi (piemēram, nenodrošina Izpildītāja izsniegto pēcapmaksas karšu pareizu darbību, kā rezultātā Pasūtītāja darbiniekiem ir jānorēķinās par degvielu no saviem līdzekļiem), Pasūtītājs iesniedz Izpildītājam rakstisku pretenziju. Pasūtītājs ir tiesīgs iesniegt Izpildītājam atkārtotu rakstisku pretenziju par to pašu faktu, ja Izpildītājs nenodrošina attiecīgo Līguma saistību izpildes atjaunošanu 3 (trīs) darbadienu laikā no pretenzijas saņemšanas dienas.
   8. Pārējo Līguma papildus pakalpojumu sniegšana notiek saskaņā ar Līguma 2.pielikumā noteikto.
5. **Pušu atbildība**
   1. Par katru Līguma izpildes kalendāro mēnesi, kurā Pasūtītājs iesniedz Izpildītājam vismaz 2 (divas) līguma 4.7.punktā minētās pretenzijas, Pasūtītājam ir tiesības pieprasīt no Izpildītāja līgumsodu 200 EUR (divi simti *euro*). Pasūtītājs ir tiesīgs vienpusēji ieturēt Izpildītāja maksājamo līgumsodu no līgumā noteiktajiem Pasūtītāja maksājumiem vai arī Izpildītājam līgumsods ir jāsamaksā 10 (desmit) darbadienu laikā no attiecīgā Pasūtītāja rēķina saņemšanas dienas.
   2. Ja Pasūtītājs nepamatoti neievēro Līgumā noteiktos samaksas termiņus, tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765.panta otro daļu, proporcionāli kavējuma dienu skaitam.
   3. Gadījumā, ja Izpildītāja DUS ir iegādā nekvalitatīvā degviela, kā rezultātā Pasūtītāja transportlīdzeklim ir radušies bojājumi vai darbības traucējumi, Pasūtītājs veic ekspertīzi pie neatkarīga eksperta un iesniedz Izpildītājam attiecīgu pretenziju, kurai pievienots eksperta atzinums un zaudējumu aprēķins (piemēram, izdevumi par transportlīdzekļa evakuāciju, remontu, ekspertīzes izdevumi u.c.). Izpildītājam minēti zaudējumi ir jāsedz 10 (desmit) darbadienu laikā no attiecīgās Pasūtītāja pretenzijas saņemšanas dienas.
   4. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
   5. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
   6. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Izpildītājs tajos ir vainojams.
6. **Konfidencialitāte**
   1. Puses nedrīkst izpaust informāciju par otru Pusi, trešajām personām un Līgumu, izņemot publiski pieejamu informāciju, bez otras Puses rakstiskas atļaujas, izņemot normatīvajos aktos (Publisko iepirkumu likums, Informācijas atklātības likums) noteiktajos gadījumos.
   2. Līguma noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.
7. **Nepārvarama vara**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Ja minēto apstākļu dēļ, Līgums nedarbojas ilgāk par 3 (trīs) mēnešiem katrai Pusei ir tiesības izbeigt Līgumu par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
   4. Par nepārvaramu varu netiek uzskatīti nekvalitatīva degviela, vai DUS darbības traucējumi, vai citi ar Līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
8. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar tā abpusējās parakstīšanas dienu. Pasūtītājam ir tiesības iegādāties degvielu Izpildītāja DUS 3 (trīs) gadus no Līguma spēkā stāšanās dienas.
   2. Līgums ir spēkā līdz saistību pilnīgai izpildei. Līgums var tikt grozīts, papildināts vai priekšlaicīgi izbeigts tikai pēc Pušu rakstiskas vienošanās, kas tiek noformēta kā šī Līguma pielikums un ir tā neatņemama sastāvdaļa.

**9. Apdrošināšana**

* 1. Izpildītājs nodrošina, ka visā Līguma darbības laikā ir apdrošināta tā civiltiesiskā atbildība ar atbildības limitu par katru gadījumu ne mazāku par 100 000 EUR (viens simts tūkstoši *euro*) un pašrisku ne lielāku par 500 EUR (pieci simti *euro*). Jebkurā gadījumā pašrisku sedz Izpildītājs.
  2. Apdrošināšanas līgumam jāparedz apdrošināšanas atlīdzības izmaksa gadījumos, ja Pasūtītājam vai trešajai personai radušies zaudējumi Izpildītāja darbības vai bezdarbības dēļ, pildot Līgumu.
  3. Apdrošināšanas līgumam jābūt spēkā visā Līguma spēkā esamības laikā. Izpildītājs nedrīkst pildīt Līgumu bez minētās apdrošināšanas, tomēr tas neatbrīvo Izpildītāju no Līguma saistību izpildes pienākuma.
  4. Izpildītājs pirms Līguma izpildes uzsākšanas iesniedz Pasūtītājam apdrošināšanas līgumu vai apdrošinātāja izziņu, kurā norādīts, ka:
     1. Izpildītājs ar attiecīgo apdrošinātāju ir noslēdzis Līguma 9.1. un 9.2. punktā minētājām prasībām atbilstošu apdrošināšanas līgumu;
     2. Izpildītājs ir veicis apdrošināšanas prēmijas samaksu un apdrošināšanas līgums ir stājies spēkā.
  5. Pasūtītāja pilnvarotā persona 3 (triju) darbadienu laikā pēc līguma 9.4.punktā minētās apdrošinātāja izziņas saņemšanas pārbauda tās atbilstību līguma 9.4.punkta prasībām un akceptē to, tādējādi atļaujot Izpildītājam uzsākt Līguma izpildi, vai, ja konstatējama izziņas neatbilstība līguma 9.4.punkta prasībām, to noraida, nosūtot Izpildītāja pilnvarotajai personai argumentētu paziņojumu uz tā e-pasta adresi. Ja Izpildītājs 3 (triju) darbadienu laikā pēc apdrošinātāja izziņas iesniegšanas Pasūtītājam nesaņem no Pasūtītāja pilnvarotās personas argumentētu paziņojumu par apdrošinātāja izziņas noraidīšanu, uzskatāms, ka Pasūtītājs to ir akceptējis.
  6. Ja Izpildītājs noslēdz apdrošināšanas līgumu uz termiņu, kas izbeidzas pirms Līguma spēkā esamības termiņa beigām, Izpildītājs līdz šā apdrošināšanas līguma beigu termiņam pagarina apdrošināšanas līgumu vai noslēdz jaunu apdrošināšanas līgumu.
  7. Izpildītājs iesniedz Pasūtītājam pagarinātā vai jaunā apdrošināšanas līguma, t.sk. apdrošināšanas noteikumu un dokumentu, kas apliecina apdrošināšanas prēmijas samaksu, kopijas vai Līguma 9.4.punkta prasībām atbilstošu apdrošinātāja izziņu.

1. **Vienpusējā līguma izbeigšana**
   1. Izpildītājs ir tiesīgs, nemaksājot līgumsodu un neatlīdzinot zaudējumus, vienpusēji izbeigt līgumu, par to rakstiski paziņojot Pasūtītājam, ja Pasūtītājs nepamatoti kavē līguma 3.3.punktā noteikto samaksas termiņu un šāds kavējums turpinās ne mazāk kā 15 (piecpadsmit) kalendārās dienas pēc tam, kad Izpildītājs par to rakstiski informējis Pasūtītāju.
   2. Pasūtītājam ir tiesības, nemaksājot līgumsodu un neatlīdzinot nekādus zaudējumus, vienpusēji izbeigt līgumu, par to vismaz 2 (divus) mēnešus iepriekš rakstiski paziņojot Izpildītājam.
   3. Ja Puse saskaņā ar 10.1. vai 10.2.punktu vienpusēji izbeidz Līgumu, Puses 10 (desmit) darbadienu laikā pēc dienas, kad Puse saņem otras Puses paziņojumu par šādu Līguma izbeigšanu, veic savstarpējos norēķinus par tām Līguma saistībām, kas faktiski izpildītas līdz Puses paziņojumu par Līguma izbeigšanu saņemšanas dienai.
2. **Nobeiguma noteikumi**
   1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
   2. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
   3. Izmaiņas Līgumā vai papildinājumi stājas spēkā un kļūst par neatņemamu un būtisku sastāvdaļu tikai tad, ja par to ir panākta rakstiska vienošanās.
   4. Izpildītājs ir piesaistījis Līguma izpildē sekojošu apakšuzņēmēju: SIA “AMICA Latvia” (reģ. Nr.40003134777). Izpildītājs drīkst veikt minētā apakšuzņēmēja nomaiņu/jaunu apakšuzņēmēju piesaistīšanu tikai atbilstoši Publisko iepirkumu likuma 62.panta noteikumiem.
   5. Pasūtītāja pilnvarotā persona ir Autotransporta nodaļas vadītājs Pauls Juhansons (tālr. 67200360, mob. 29266670, e-pasts: pauls.juhansons@ltv.lv). Pasūtītāja pilnvarotā persona ir tiesīga pārstāvēt Pasūtītāju līguma izpildē, un ir pilnvarota līguma izpildes ietvaros Pasūtītāja vārdā veikt šādas darbības:
      1. veikt nepieciešamās darbības, kas saistītas ar degvielas kartēm, t.sk., bet ne tikai Līguma 4.1.punktā noteiktajā kārtībā paziņot Izpildītājam nepieciešamo degvielas karšu skaitu, veikt jaunu degvielas karšu pasūtīšanu, saņemšanu, saņemto degvielas karšu bloķēšanu vai atbloķēšanu, PIN kodu atjaunošanu, dienas vai mēneša limitu izmaiņu veikšanu;
      2. akceptēt ikmēneša degvielas iegādes pārskatu vai parakstīt Līguma 4.6.punktā minēto motivēto atteikumu;
      3. parakstīt līguma 9.5.punktā minēto argumentēto paziņojumu par apdrošinātāja izziņas noraidīšanu.
   6. Izpildītāja pilnvarotā persona Līguma izpildē ir Iepirkumu speciāliste Sandra Zelčāne (tālr. 67475529, mob. 26658723, e-pasts: s.zelcane@viadabaltija.lv).
   7. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
   8. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
   9. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 11.5. un/vai 11.6.punktā noteikto Pušu pilnvaroto personu nomaiņu, Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
   10. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam.
   11. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz 13 (trīspadsmit) lapām, un izsniegts pa vienam eksemplāram katrai Pusei.
3. **Pušu rekvizīti un paraksti**

|  |  |
| --- | --- |
| Pasūtītājs  **VSIA “Latvijas Televīzija"**  Vienotais reģistrācijas Nr. 40003080597  Zaķusalas krastmalā 33, Rīgā, LV-1509  Norēķinu konts: LV54HABA0001408045529  A/S “Swedbank”  bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ivars Priede  Valdes loceklis, p.p. | Izpildītājs  **AS “VIADA Baltija”**  Vienotais reģistrācijas Nr.40103867145  Alīses iela 3, Rīga, LV-1046  Norēķinu konts: LV51HABA0551039596827  A/S “Swedbank”  bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ineses Ulmane  Valdes priekšsēdētāja |